มีเพศสัมพันธ์กับผู้มีเชื้อ hiv ทานยา2ปีครึ่ง ค่า viral load 24 โดยไม่ป้องกัน มีโอกาสติดเชื้อมากน้อยเพียงใดครับ
สวัสดีค่ะ การรับเชื้อไวรัส hiv นั้น สามารถรับได้ผ่านทางการมีเพศสัมพันธ์ไม่ป้องกันไม่ว่าจะเป็นทางช่องคลอด/ทวารหนัก/ปาก คือมีการสัมผัสกันของเยื่อบุอวัยวะเพศโดยตรงและถ้ามีการฉีกขาดเกิดขึ้นมีเลือดออกด้วยจะมีโอกาสมากขึ้น ช่องทางอื่นๆเช่นการที่สารคัดหลั่งผู้ป่วยมาโดนเยื่อบุตา/ปาก/จมูก หรือการใช้ของมีคมร่วมกันอีกปัจจัยหนึ่งที่ขึ้นกับการรับเชื้อหรือไม่ คือปริมาณเชื้อในร่างกายผู้ป่วย หากผู้ป่วยเป็นผู้ป่วยที่รับยาต้านต่อเนื่องจนมีเชื้ออยู่ในปริมาณน้อยมาก คือปริมาณไวรัสหรือ viral load น้อยกว่า 20 หรือประมาณ 20 ก็แทบจะไม่มีโอกาสแพร่เชื้อ โอกาสน้อยมากค่ะแต่อย่างไรก็ตามแนะนำการมีเพศสัมพันธ์โดยการป้องกันด้วยถุงยางอนามัยทุกครั้งจะปลอดภัยกว่า กรณีนี้ควรจะไปตรวจหาเชื้อ hiv ด้วยจะดีกว่า โดยการตรวจทางเลือดให้ผลบวกได้ที่แน่นอนประมาณ 3 เดือนหลังมีความเสี่ยงครั้งสุดท้ายค่ะ